7 Fa phuthego e ntse e gola, go ne ga tsoga kgang nngwe ya tlhaolele. Bakeresete ba ba buang Segerika ba ne ba ngongoregela gore batlholagadi ba bone ba ne ba tlodisiwa matlho. (Dit. 6:1) Go rarabolola kgang eno, baaposetoloi ba ne ba tlhoma banna ba le supa gore ba tlhomamise gore ga go ope yo o tlodisiwang matlho. Ba ne ba tlhoma banna ba maina a bone e neng e le a Segerika, gongwe maikaelelo a bone e le go rarabolola tlhaolele e e ka tswang e ne e le teng mo Bakereseteng ba ba buang Segerika le ba ba buang Sehebera.—Dit. 6:2-6. 20 Ga bo go le Bagerika bangwe mo go bone ba ba neng ba tlile go obamela mo moletlong. 21 Bao ba tla go Filipo wa Betsaita wa Galelea, ba mo kopa ba re: "Morena, re batla go bona Jesu." 22 Filipo a ya a bolelela Andrea, mme Andrea le Filipo ba ya ba bolelela Jesu. 23 Jesu a ba araba a re: "Nako e tsile ya gore Morwa-Motho a galalediwe. 24 Ammaaruri, ammaaruri ke lo raya ke re: Fa tlhaka ya mabele e sa wele mo mmung ya swa, e tla nna e le yosi; mme fa e swa, e ungwa leungo le legolo." 25 Yo o ratang bophelo jwa gagwe o bo isa tatlhegong, mme yo o tlhoileng bophelo jwa gagwe mo lefatsheng leno o tla bo bolokela bophelo jo bo se nang bokhutlo. 26 Fa motho a ntirela, a a ntshale morago, mme kwa ke leng teng, modiredi wa me le ene o tla nna teng. Fa motho a ntirela, Rara o tla mo tlotla.